**ԱՐՁԱՆԱԳՐՈՒԹՅՈՒՆ**

 ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 09 հունիս, 2025 թ.

Ք. Գյումրի, Վարդանանց հր.1 ժամը՝ 15։00

2025 թվականի հունիսի 09-ին, ժամը՝ 15:00-ին, Գյումրու համայնքապետարանի վարչական շենքում (Վարդանանց հր. 1, 2-րդ հարկ, ավագանու նիստերի դահլիճ) կայացավ հանրային բաց լսում և քննարկում (այսուհետ քննարկում)։Նիստը վարեց Գյումրի համայնքի ղեկավարի առաջին տեղակալ Ավետիս Առաքելյանը։

**Հանրային քննարկման թեման՝**
«Հայաստանի Հանրապետության Շիրակի մարզի Գյումրի համայնքի 2025թ.-ի բյուջեն հաստատելու մասին» Գյումրի համայնքի ավագանու որոշման նախագիծ ։

**Ավետիս Առաքելյան**

* Հարգելի գործընկերներ,

Տեղեկացնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր, իր առարկություններն ու առաջարկությունները հնչեցնել բանավոր ձևով կամ՝ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել Համայնքապետարանի պաշտոնական էլեկտրոնային հասցեին՝ [gyumri@gyumri.am](https://e.mail.ru/compose/?mailto=mailto%3agyumri@gyumri.am" \t "_blank) կամ գրավոր տեսքով ներկայացնել քննարկման քարտուղարին քննարկման ավարտից հետո՝ հնգօրյա ժամկետում։

 Այնուհետև Գյումրի համայնքի ղեկավարի առաջին տեղակալը զեկույցի ներկայցման համար հրավիրեց Գյումրու համայնքապետարանի ֆինանսատնտեսագիտական բաժնի քաղաքացիաիրավական ծառայություններ մատուցող աշխատակից Լևոն Բարսեղյանին:

**Զեկուցող՝**

 **Լևոն Բարսեղյան՝ (Գյումրու համայնքապետարանի ֆինանսատնտեսագիտական բաժնի քաղաքացիաիրավական ծառայություններ մատուցող աշխատակից)**

* Հարգելի ներկաներ,

 Ձեր քննարկմանն եմ ներկայացնում Գյումրի համայնքի 2025թ.-ի բյուջեի նախագիծը: Հայաստանի Հանրապետության Շիրակի մարզի Գյումրի համայնքի 2025թ.-ի բյուջեն ունի ծախսերի և եկամուտների հետևյալ հաշվեկշռվածությունը.

* **մուտքերը՝ 9 միլիարդ 193 միլիոն 112 հազար 100 ՀՀ դրամ**
* **եկամուտները՝ 7 միլիարդ 858 միլիոն 944 հազար 600 ՀՀ դրամ**
* **տարեսկզբի ազատ մնացորդը՝ 1 միլիարդ 134 միլիոն 167 հազար 500 ՀՀ դրամ**
* **սեփական եկամուտները՝ 2 միլիարդ 681 միլիոն 544 հազար 300 ՀՀ դրամ**

 Նշեմ նաև, որ սեփական եկամուտների մեջ հաշվի են առնվել նաև ապառքները, որը 112 միլիոն 965 հազար 237 ՀՀ դրամ է: Ծախսերը նույնպես 9 միլիարդ 193 միլիոն 112 հազար 100 ՀՀ դրամ է: Եկամուտների կանխատեսումները իրականացվել են հիմնվելով՝ մոտ անցյալում համայնքային բյուջեի փաստացի հավաքագրված եկամտային հոսքերի և առկա բազաների տվյալների վրա: Վարչական բյուջեի եկամուտների կանխատեսումն ընդգրկում է՝ հարկային եկամուտներ, անշարժ գույքի, հարկի և փոխադրամիջոցների գույքահարկ, տեղական տուրքեր և ոչ հարկային եկամուտներ, տեղական վճարներ:

Առանձին ներկայացնեմ նաև վարչական մասը.

* **փոխադրամիջոցներից գույքահարկ՝ 1 միլիարդ 14 միլիոն 157 հազար 882 ՀՀ դրամ**
* **անշարժ գույքի հարկ՝ 345 միլիոն 767 հազար 686 ՀՀ դրամ**
* **տեղական տուրքեր՝ 133 միլիոն 106 հազար ՀՀ դրամ**
* **հողի և գույքի վարձակալությունից եկամուտներ՝ 144 միլիոն 544 հազար 205 ՀՀ դրամ**
* **աղբահանության վարձավճարներ՝ 235 միլիոն 300 հազար ՀՀ դրամ**
* **տեղական վճարներ՝ 558 միլիոն 287 հազար ՀՀ դրամ**
* **վարչական իրավախախտումներ՝ 1 միլիոն 600 հազար ՀՀ դրամ**

Ֆոնդային մասը

 Ֆոնդային մասը՝ հիմնական ոչ ֆինանսական ակտիվների իրացումից մուտքերն է, որտեղ հիմնական միջոցներից՝ իրացումից մուտքերը 383 միլիոն ՀՀ դրամ է, հողի իրացումից մուտքերը՝ 467 միլիոն ՀՀ դրամ: Հավելեմ, որ պահուստային ֆոնդ ենք ձևավորել, որը վարչական բյուջեի ազատ մնացորդից կարող ենք տեղափոխել ֆոնդային բյուջե, բյուջեի 13.8% -ի չափով, որը կազմում է 925 միլիոն 983 հազար ՀՀ դրամ: Հավելեմ նաև, որ այստեղ՝ բյուջեի մեջ նախատեսված է նաև աշխատավարձի բարձրացում բոլոր ապառքների և ՀՈԱԿ \_ների մասով՝ 30%-ի չափով:

**Ավետիս Առաքելյան**

* Հարցեր, ելույթներ կա՞ն: Չկան:

**Ավետիս Առաքելյան**

* Համարում ենք հանրային լսումը փակված:

Նիստին ներկա էր 24 անձ:

**ԱՇԽԱՏԱԿԱԶՄԻ ՔԱՐՏՈՒՂԱՐԻ**

**ԺԱՄԱՆԱԿԱՎՈՐ ՊԱՇՏՈՆԱԿԱՏԱՐ ՝ Կ.ՄԱԼԽԱՍՅԱՆ**